Bitka kod Neerwindena
<s>Bitka kod Neerwindena, odnosno Druga bitka kod Neerwindena, odigrala se za vrijeme Rata Prve koalicije 18. marta 1793. u današnjoj Belgiji između francuskih revolucionarnih snaga na čelu sa generalom Dumouriezom na jednoj i austrijsko-nizozemskih snaga pod princom od Coburga na drugoj strani.</s><s>Do nje je došlo nekoliko mjeseci nakon što je Dumouriez u bitci kod Jemappesa porazio Austrijance i protjerao ih iz Austrijske Nizozemske (današnja Belgija).</s><s>Dumouriez je nakon toga dobio zapovijed da zauzme susjednu Nizozemsku Republiku te je 16. februara prešao nizozemsku granicu; njegov pohod je nakon niza početnih uspjeha obustavljen jer su Austrijanci krenuli u kontarofenzivu u Belgiju i porazili oslabljene francuske snage u bitci kod Aldenhovena.</s><s>Dumouriez se nakon toga povukao u Belgiju te je pokušao razbiti savezničke snage koji su se zauzeli obrambeni položaj oko 57 km istočno od Brisela.</s><s>Dumouriezovi pokušaji da saveznike razbije frontalnim jurišima su postigli neuspjeh, te je Dumouriez prisiljen napustiti bojno polje i započeti povlačenje iz Belgije.</s><s>Dumouriez je nakon toga započeo tajne pregovore sa Austrijancima čiji je cilj bio da sa svojom vojskom zbaci Republiku i obnovi monarhiju; prije nego što su oni urodili plodom, revolucionarna vlada je doznala za njih i potakla Dumourieza da prebjegne Austrijancima.</s><s>Bitka kod Neerwindena i njene posljedice su izazvale sveopću sumnjičavost prema profesionalnim oficira među revolucionarnim krugovima, ojačale radikalnu jakobinsku frakciju i dovele do uvođenja institucije političkih komesara u francuskoj revolucionarnoj vojsci.</s>

<s>Vanjske veze</s>

<s>1793
Rat Prve koalicije
Francuske bitke</s>

